ડીએમઆરસીના આંકડા પર નજર નાખીએ તો માલૂમ પડે છે કે દિલ્હી મેટ્રો લવ બર્ડ્સનું ફેવરિટ પ્લેસ બનતું જઇ રહ્યું છે. દિલ્હી મેટ્રોમાં દર મહિને 1 લાખથી વધારે યાત્રાળુ પર મેટ્રો સ્ટેશનની અંદર નિર્ધારિત સીમાથી વધારે સમય ગાળવાના પગલે દંડ લગાવવામાં આવે છે. આ વાત એટલી મહત્વની નથી જેટલી કે આ દંડ આપનારાઓમાં મોટાભાગના પ્રેમી પંખીડા હોય છે. જે એક વાર મેટ્રોની ટોકન ખરીદીને તેને લવર્સ પોઇંટ બનાવી દે છે. મેટ્રો સ્ટેશનોના ખૂણામાં આપને સરળતાથી પ્રેમી પંખીડા મળી જશે.